Rakhi Sawant Husband Adil Khan: राखी सावंत एक बार फिर अपनी पर्सनल लाइफ को लेकर चर्चा में आ गए हैं। दरअसल, उनके एक्स पति आदिल खान दुर्रानी करीब 6 महीने बाद जेल से बाहर आए हैं। बाहर आते ही आदिल ने राखी सावंत को खूब खरी-खोटी सुनाया और कहा कि हम दुनिया को पूरी कहानी बताएंगे।
जेल से छूटे राखी सावंत के पूर्व पति आदिल खान
राखी सावंत ने अचानक अपनी शादी का ऐलान करके सोशल मीडिया पर सनसनी मचा दी थी। हर तरफ दोनों की शादी की चर्चा में थी। लेकिन, शादी के कुछ दिन बाद से ही दोनों में अनबन की खबरें आने शुरू हो गए थे। फिर बाद में एक्ट्रेस राखी सावंत ने आदिल पर गंभीर आरोप लगाते हुए केस दर्ज करा दी थी।
आदिल ने क्या कहा?
जेल से बाहर आने के बाद पैपराजी ने जब आदिल से राखी सावंत के आरोपों को लेकर सवाल किया, जिसके जवाब में उन्होंने कहा कि जल्द ही सबकी पोल खोलूंगा। उन्होंने ये भी कहा, 'मेरे बहुत गलत हुआ है। मैं काफी समय बाद जेल से लौटा हूं। अब जल्द ही प्रेस कॉन्फ्रेंस करूंगा और सभी सवालों का जवाब दूंगा। अभी तक लोग मेरी स्टोरी से वाकिफ ही नहीं है। बस आज या कल में मैं प्रेस कॉन्फ्रेंस करके हर बात का जवाब देने वाला हूं।'
6 फरवरी को हुई थी केस दर्ज
एक्ट्रेस राखी सावंत ने 6 फरवरी 2023 को आदिल पर धोखाधड़ी, घरेलू हिंसा और गहने चोरी सिहत कई आरोप लगाते हुए केस दर्ज कराई थी। इसके अलावा मैसूर की एक महिला ने भी आदिल पर हैरेसमेंट का आरोप लगाया था। अब, आदिल लगभग 6 महीने बाद जेल से बाहर आए।